#

# *REPUBLIKA HRVATSKA*

***VUKOVARSKO-SRIJEMSKA ŽUPANIJA NACRT***

***OPĆINA DRENOVCI***

***OPĆINSKO VIJEĆE***

***KLASA: 022-01/19-01/***

***URBROJ: 2212/05-19-01***

***Drenovci, ………………… 2019. godine***

*Na temelju članka 104.st.5. Zakona o komunalnom gospodarstvu i članka 28 . Općine Drenovci Općinsko vijeće općine Drenovci je na svojoj \_\_\_\_.sjednici, održanoj \_\_\_\_\_\_\_\_\_2019. godine donijelo sljedeću*

***O D L U K U***

***O JAVNIM ZELENIM POVRŠINAMA***

***I. OPĆE ODREDBE***

***Članak 1.***

*Ovom Odlukom utvrđuju se javne zelene površine na području Općine Drenovci, njihovo održavanje i zaštita, mjere za provođenje ovo Odluke, mjere za održavanje komunalnog reda koje poduzimaju komunalni redari, obveze pravnih i fizičkih osoba i prekršajne odredbe.*

***Članak 2.***

*Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste, odnosno ulice i sl.*

***Članak 3.***

*Javna zelena površina iz članka 2. ove Odluke, s obzirom na značaj i vlasništvo može biti:*

1. *javna zelena površina,*
2. *zelena površina.*

***Članak 4.***

*Javnom zelenom površinom smatra se zelena površina iz članka 2. ove Odluke, koja je u vlasništvu Općine Drenovci.*

*Zelenom površinom smatra se površina iz članka 2. Ove Odluke, koja je u vlasništvu druge pravne ili fizičke osobe.*

***Članak 5.***

*Jedinstveni upravni odjel Općine Drenovci prati i ažurira katastar zelenih površina.*

***II. ODRŽAVANJE I ZAŠTITA***

***Članak 6.***

*Održavanje i zaštita javnih zelenih površina povjereno je posebnom odlukom Općinskog vijeća općine Drenovci društvu Drenovci d. o. o. Drenovci.*

***Članak 7.***

*Pod održavanjem javnih zelenih površina podrazumijeva se košnja, obrezivanje i skupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.*

*Javna zelena površina mora se redovito održavati.*

*Pod održavanjem zelen površine smatra se posebice:*

*1.obnova biljnog materijala*

*2.podrezivanje stabala i grmlja, uklanjanje i zamjena dotrajalih i neizlječivih stabala*

*3.okopavanje i plijevljenje živica i grmlja i cvjetnjaka*

*4.košnja trave*

*5.gnojenje i folijarno prihranjivanje biljnog materijala koji raste u nepovoljnim uvjetima (drvoredi i slično)*

*6.uklanjanjne otpalog granja, lišća i drugih otpadaka*

*7.održavanje posuda s ukrasnim biljem u urednom i ispravnom stanju*

*8.preventivno djelovanje na sprječavanju biljnih bolesti, uništavanje biljnih štetnika te kontinuirano provođenje zaštite zelenila.*

***Članak 8.***

*Pravna ili fizička osoba koja upravlja ili gospodari sportsko rekreacijskim centrom, grobljem i slično, dužna je održavati zelenu površinu i brinuti o se za njenu zaštitu i obnovu.*

*Vlasnik individualne stambene građevine, vlasnik ili korisnik poslovne građevine, škole, bolnice, crkve i slično, dužan je osigurati obnovu, uređivanje, održavanje i zaštitu zelene površine na zemljištu koje mu pripada, odnosno zelenim površinama koje su u okviru ograđenog okoliša građevine.*

*Vlasnik ili korisnik u stamenoj zgradi s ograđenim okolišem, kojem je onemogućen slobodan pristup i korištenje od strane drugih građana, dužan je osigurati održavanje i zaštitu zelene površine na zemljištu koje služi redovnoj upotrebi i predstavlja okoliš zgrade.*

*Vlasnik ili korisnik neizgrađenog građevinskog zemljišta dužan je održavati i uređivati to zemljište u nivou redovitog održavanja javnih zelenih površina.*

***Članak 9.***

*Zelene površine koje nisu u vlasništvu Općine Drenovci (dvorišta, vrtovi, voćnjaci, neizgrađeno zemljišta i sl.) koje se nalaze uz javnu površinu, moraju se redovito održavati, biti čiste i uredne, ograde i raslinje uz javnu površinu ne smiju biti opasne za prolaznike, ne smiju ometati promete ljudi i vozila te ne smiju ugrožavati zdravlje ljudi.*

*Komunalni redar u provođenju komunalnog reda može rješenjem narediti vlasniku odnosno korisniku neuređene površine otklanjanje uočenih nedostataka te može izreći mandatnu kaznu ili predložiti pokretanja prekršajnog postupka.*

***Članak 10.***

*Pravna osoba iz članka 6. ove Odluke je obvezna prema potrebi nadopunjavati drvorede, te posušena i neizlječiva stabla nadopunjavati stablima iste vrste, uklanjati suhe i bolesne grane te štetnike na javnoj zelenoj površini.*

*Zamjena postojećih vrsta drvoreda ili grupa stabala drugim vrstama iznimno je moguće kada se postojeća vrsta pokaže kao neadekvatna za određeni drvored ili lokaciju, tj. kada se utvrdi da zbog bioloških osobina, ekspozicije, inklinacije, ali i niza drugih osobitosti samog staništa ili uzgojnih osobina postojeće vrste, postoji biljna vrsta koja bi se po uzgojnim osobinama bolje uklopila namjesto već postojeće vrste.*

*Zamjenu vrsta u postojećim drvoredima ili grupama stabala je dozvoljeno izvršiti i zbog zdravstvenih problema građana uzrokovanih specifičnim osobinama koje pojedina vrsta može imati, a samim time i uzrokovati zdravstvene probleme građana svojom cvatnjom, plodonošenjem, odbacivanjem svojih dijelova ili vektor za druge vrste koje imaju štetan utjecaj na zdravlje građana.*

*Zamjenu vrsta je dozvoljeno izvršiti i zbog činjenice da pojedine biljne vrste imaju tendenciju slabe otpornosti na pojedine vrste štetnih organizama, što za posljedicu ima prekomjernu brojnost štetnika.*

*Zamjenu vrsta je obvezujuće primijeniti i zbog razloga koji spadaju u domenu narušavanja integriteta pješačkih staza, rubnika, cesta i drugih betonskih i asfaltnih površina uz koje su sađena stabla, i to u slučajevima kada postojeća stabla korijenovim sustavom ili nadzemnim dijelovima pomiču, izdižu, lome i na slične načine uništavaju spomenute površine ili građevinske objekte, u kojim slučajevima je nužno promijeniti vrstu i posaditi vrstu koja ima manje maksimalne gabarite, usklađene sa raspoloživim dimenzijama javne zelene površine.*

*Za uklanjanje i liječenje stabala, zamjenu biljne vrste te ostale zahvate koji spadaju u redovito održavanje pravna osoba iz članka 6. ove Odluke je dužna ishoditi odobrenje Jedinstvenog upravnog odjela Općine Drenovci.*

***Članak 11.***

*Pravna osoba iz članka 6. ove Odluke mora na javnim zelenim površinama uredno održavati stabla, ograde od ukrasne živice i drugo zelenilo uz prometnicu u skladu sa godišnjim Programom održavanja komunalne infrastrukture, tako da ne seže preko regulacijske linije na prometnu površinu i ne ometa vidljivost ili preglednost u prometu.*

***Članak 12.***

*Jedinstveni upravni odjel će rješenjem odrediti vlasniku, odnosno korisniku zelene površine, uklanjanje osušenog ili bolesnog stabla ili samo grana, koje bi svojim rušenjem, odnosno padom moglo ugroziti sigurnost ljudi, prometa, objekata i slično.*

*Svaku štetu koja nastane rušenjem stabala ili grane, dužan je nadoknaditi vlasnik odnosno korisnik.*

*Jedinstveni upravni odjel na isti će način postupiti i u slučaju kada pojedino stablo ugrožava sigurnost objekta (potkopavanjem temelja, podizanjem asfaltnog sloja na prometnici ili slično).*

***Članak 13.***

*Na površini javne namjene mogu se postavljati posude sa ukrasnim biljem po odobrenju Jedinstvenog upravnog odjela.*

*Vlasnik je obvezan održavati, nadopunjavati, obnavljati i čistiti postavljenu posudu sa ukrasnim biljem, u protivnom obvezan je istu ukloniti po nalogu komunalnog redara.*

***Članak 14.***

*Radi zaštite javne zelene površine, zabranjuje se:*

*1. neovlašteno rezanje i skidanje grana i vrhova s ukrasnog drveća i grmlja,*

*2. guljenje kore stabala, zasijecanje, zarezivanje, trganje, zabijanje, stavljanje plakata i sl. te drugo oštećivanje drveća, grmlja i živica,*

*3. neovlašteno skidanje plodova s drveća i grmlja, trganje i branje cvijeća, vađenje cvjetnih i travnatih busenova te kidanje grana s grmlja i drveća,*

*4. kopanje i odnošenje zemlje, humusa i bilja,*

*5. bacanje otpadaka i drugih predmeta u bazene, fontane i na javne zelene površine,*

*6. paljenje biljnog i komunalnog otpada na javnim zelenim površinama,*

*7. oštećivanje ili izlijevanje stabala i grmlja vezano za aktivnosti u toku gradnje ili istovara i dopreme materijala u okviru opskrbe,*

*8. nenamjensko korištenje i oštećivanje opreme (sprave za igru djece, košara za otpatke, javne rasvjete, ogradnih stupića, opreme na rekreativno- sportskim igralištima, opreme instalacije infrastrukture) te njihovo prljanje, zagađivanje i onesposobljavanje,*

*9. puštanje otpadnih voda, kiselina, motornih ulja i gnojnica i svako njeno zagađivanje,*

*10. vožnja biciklom, motorom, guranje bicikla ili sličnog vozila te kolica za teret (osim ako se takva vozila kreću u svrhu održavanja zelenih površina) te parkiranje i zaustavljanje,*

*11. loženje vatre i potpaljivanje stabala,*

*12. rezanje odnosno prekidanje korijenja stabala,*

*13. pranje vozila,*

*14. istovar, deponiranje i uskladištenje raznog materijala (ogrjevnog drva, ugljena, otpadnog drva, željeza, šljunka i sl.),*

*15. odlaganje otpada,*

*16. samoinicijativno i neovlašteno sađenje stabala, grmlja, cvijeća ili drugog sadnog materijala na javnoj površini bez odobrenja Jedinstvenog upravnog odjela Općine Drenovci.*

*Tko počini radnju iz točke 16. ovog članka dužan je u roku od 3 dana od naloga komunalnog redara uspostaviti prijašnje stanje javne zelene površine. Ukoliko u navedenom roku ne uspostavi prijašnje stanje javne zelene površine, učinit će to nadležna pravna osoba po nalogu komunalnog redara, a ne na trošak počinitelja radnje.*

***Članak 15.***

*Na javnoj zelenoj površini može se uz posebno rješenje Jedinstvenog upravnog odjela odobriti:*

*1. rezanje grana i vrhova, rušenje i uklanjanje drveća te vađenje panjeva koje se ne obavlja u sklopu redovitog održavanja,*

*2. prekapanje javne zelene površine,*

*3. postavljanje bilo kakvih objekata, uređaja, naprava, reklamnih panoa, štandova, pokretnih radnji i slično,*

*4. odlaganje građevinskog materijala ili ogrjeva,*

*5. sadnja zelenila koja se ne obavlja u sklopu redovitog održavanja.*

***Članak 16.***

*Unutar javnih zelenih površina dozvoljeno je postavljanje novih električnih, telefonskih, vodovodnih, kanalizacijskih i plinskih vodova, uz prethodno pribavljeni akt Jedinstvenog upravnog dojela i obvezu izvoditelja radova da uspostavi prijašnje stanje zelene površine.*

*Ukoliko izvođač radova ne uspostavi prijašnje stanje javne zelene površine odmah po dovršetku radova, a najkasnije od 3 dana, učinit će to pravna osoba iz članka 6. ove Odluke po nalogu komunalnog redara, a na trošak izvođača radova.*

***Članak 17.***

*Izvođač građevinskih radova na javnoj zelenoj površini obvezan je pri iskopu odstranit plodnu zemlju (humusni sloj) u cjelokupnoj debljini bez primjesa neplodnog materijala i deponirati ja na određenom mjestu, te je nakon izvršenih radova vratiti i uspostaviti prijašnje stanje javne zelene površine.*

*Ukoliko izvođač građevinskih radova ne uspostavi prijašnje stanje javne zelene površine odmah po dovršetku radova, a najkasnije u roku od 3 dana, učinit će top pravna osoba iz članka 6 ove Odluke po nalogu komunalnog redara, a na trošak izvođača radova.*

*Nadzor nad radovima s plodnom zemljom obavlja komunalni redar odnosno Jedinstveni upravni odjel.*

***Članak 18.***

*Prilikom gradnje građevine izvođač je obvezan zaštiti stabla na javnoj zelenoj površini i to tako da se debla oblože do početka krošnje oplatama koje ne smiju biti bliže od 15 cm od kore stabla.*

*Izvođač radova iz st. 1. ovog članka je dužan zaštiti, i korijenov sustav svake biljke od mehaničkog oštećivanja i isušivanja, omatajući ga vlažnim platnenim i izolacijskim najlonskim folijama.*

***Članak 19.***

*Ako izvođač građevinskih radova prilikom izgradnje novih i rekonstrukcije postojećeg objekta, postavljanja naprava, uređaja i instalacija uništi ili ošteti postojeću javnu zelenu površinu, obvezan je nadoknaditi puni iznos troškova za vraćanje oštećene i uništene zelene površine u prvobitno stanje.*

*Otklanjanje svih oštećenja i ponovno uređenje zelenila vrši pravna osoba iz članka 6 ove Odluke po nalogu komunalnog redara, o trošku izvoditelja građevinskih radova.*

***Članak 20.***

*Prostornim planom utvrđuje se područje namijenjeno za uređenje nove zelene površine i određuje pojas zaštitnog zelenila.*

***III. PLANIRANJE I UREĐENJE ZELENIH POVRŠINA***

***Članak 21.***

*Prostornim planom utvrđuje se područje namijenjeno za uređenje nove zelene površine i određuje pojas zaštitnog zelenila.*

***Članak 22.***

*Javna zelena površina oblikuje se na osnovi odobrenog hortikulturnog projekta.*

*Prilikom projektiranja novih javnih zelenih površina ili objekta gdje se nalaze pojedinačna ili skupna stabla, moraju se sačuvati postojeća stabla i uklopiti u projekt gdje je to god moguće.*

***Članak 23.***

*Javna zelena površina smije se koristiti samo u svrhu za koju je namijenjena.*

*Akt o prenamjeni javne zelene površine u skladu s prostornom dokumentacijom, izdaje Jedinstveni upravni odjel.*

***Članak 24.***

*Zabranjena je promjena biljnog materijala bez odobrenja Jedinstvenog upravnog odjela.*

***Članak 25.***

*Kod izgradnje nove građevine investitor je dužan urediti okoliš građevine koji je predviđen kao zelena površina, prema uvjetima utvrđenim aktom kojim je odobrena gradnja.*

***IV. PREMJEŠTANJE NEPROPISNO ZAUSTAVLJENIH, PARKIRANIH I TEHNIČKI NEISPRAVNIH VOZILA***

***Članak 26.***

*Poslovi premještanja, blokiranja i deblokiranja vozila, te premještanje napuštenih i tehnički neispravnih vozila povjerava se na obavljanje sukladno zakonskim propisima.*

***Članak 27.***

*Zaustavljena, parkirana i tehnički neispravna vozila ostavljena na javno- zelenim površinama, uklonit će se, premjestiti na drugo mjesto ili blokirati o trošku vlasnika.*

***Članak 28.***

*Premještanje i blokiranje nepropisno zaustavljenih, parkirnih i tehnički neispravnih vozila određuje komunalni redar.*

*Troškove premještanja, blokiranja, deblokiranja i čuvanja snosi vlasnik vozila.*

***V. NADZOR***

***Članak 29.***

*Nadzor nad provođenjem ove Odluke i propisa donesenih temeljem ove Odluke provodi Jedinstveni upravni odjel.*

***VI. PREKRŠAJNE ODREDBE***

***Članak 30.***

*Novčanom kaznom u iznosu od 500.00 do 10.000.00 kn kaznit će se pravna osoba. novčanom kaznom od 500,00 do 2.000,00 kuna kaznit će se obrtnik, a novčanom kaznom od 500.00 do 1.000.00 kn kaznit će se fizička osoba za učinjeni prekršaj:*

*- ako postupi protivno odredbama članka 15. ove Odluke*

*- ako ne izvrši obvezu iz članka 10., 13., i 20. ove Odluke.*

*Uz novčani kaznu pravnoj osobi izreći će se i novčana kazna odgovornoj osobi u pravnoj osobi u iznosu 300.00 do 500.00 kn*

***Članak 31.***

*Novčanom kaznom od 500,00 do 5.000,00 kn kaznit će se pravna osoba, novčanom kaznom od 500,00 do 2.000,00 kuna kaznit će se obrtnik, a novčanom kaznom od 300.00 do 2.000,00 kn kaznit će se fizička osoba za učinjeni prekršaj:*

*- ako postupi protivno odredbama članka 9., 25. i 27. ove Odluke*

*- ako ne izvrši obvezu iz članka 11., 12., 14., 17., 18., i 19. ove Odluke*

*Članak 32.*

*Novčana kazna može se naplatit na mjestu počinjenja prekršaja u visini polovice propisanog minimuma ili polovice točno određenog iznosa novčane kazne propisane propisom o prekršaju za koji je kao kazna propisana samo novčana kazna do 2000,00 kuna za fizičku osobu i odgovornu osobu u pravnoj osobi, do 5000,00 kuna za okrivljenika fizičku osobu obrtnika i fizičku osobu koja se bavi drugom samostalnom djelatnošću i do 1500,00 kuna za pravnu osobu i s njom izjednačene subjekte, ako je službena osoba ovlaštenog tužitelja, osim oštećenika, prekršaj utvrdila:*

*- obavljanjem nadzora u okviru svoje nadležnosti,*

*- neposrednim opažanjem,*

*- uporabom tehničkih uređaja,*

*- pregledom vjerodostojne dokumentacije.*

*Protiv osoba koje su platile novčanu kaznu na licu mjesta ili u roku od 8 dana neće se pokretati prekršajni postupak, a protiv osoba koje nisu platile novčanu kaznu u navedenim rokovima pokrenut će se prekršajni postupak, a protiv osoba koje nisu platile novčanu kaznu u navedenim rokovima pokrenuti će se prekršajni postupak i izdati prekršajni nalog s novčanom kaznom sukladno člancima 30. i 31. ove Odluke.*

*Protiv osobe koje nisu platile novčanu kaznu u zakonskom roku izdat će se obvezni prekršajni nalog s novčanom kaznom, a ukoliko okrivljenik u roku koji mu je određen za plaćanje izrečene novčane kazne uplati 2/3 iste, smatrat će se da je novčana kazna u cijelosti uplaćena.*

***VII. PRIJELAZNE I ZAVRŠNE ODREDBE***

*Članak 33.*

*Danom stupanja na snagu ove Odluke prestaje važiti Odluka o komunalnom redu.*

*Članak 34.*

*Ova Odluka stupa na snagu osmog dana od dana objave u službenom glasilu Općine Drenovci.*

***PREDSJEDNIK VIJEĆA***

 ***Drago Klarić, dipl. ing.***